Centenars de xiquets i xiquetes participen en la festa d'inauguració de les ludoteques municipals
10/10/2005 13:28:00

# Centenars de xiquets i xiquetes participen en la festa d'inauguració de les ludoteques municipals

*   10/10/2005 13:28:00
*   [Imprimir](#)
*   Compartir
*    https://www.alaquas.org/documento.asp?id\_do=9689

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9689%2F0&title=Ajuntament%20d%27Alaqu%C3%A0s.%20Premsa.Centenars%20de%20xiquets%20i%20xiquetes%20participen%20en%20la%20festa%20d%27inauguraci%C3%B3%20de%20les%20ludoteques%20municipals)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9689/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9689/9689_Form_4.jpg)](https://www.alaquas.org/ficheros/documentos/2005/2/9689/9689_Form_10.jpg "<a href='https://www.alaquas.org/ficheros/documentos/2005/2/9689/9689_Form_10.jpg' target=_blank><i class='fa fa-external-link' aria-hidden='true'></i>.Centenars de xiquets i xiquetes participen en la festa d'inauguració de les ludoteques municipals</a>")

S'inicia el nou curs d'aquest servei municipal

Com cada any, la festa d'inauguració de les ludoteques municipals ha tingut un gran èxit de participació. Centenars de xiquets i xiquetes, acompanyats dels seus pares, participaren en aquesta activitat celebrada el passat dissabte 8 d'octubre al pati del col·legi públic Vila d'Alaquàs. Amb aquest event, l'Ajuntament d'Alaquàs dóna la benvinguda als xiquets i les xiquetes que enguany gaudiran d'aquest servei públic.

La festa va començar a partir de les 11 del matí i va finalitzar al migdia. Castells unfables, tallers de pintura i exposicions de fotos van ser les activitats més destacades.

El nou curs es va iniciar el passat dilluns 3 d'octubre a les quatre ludoteques municipals d'Alaquàs, un lloc de trobada apte per al joc, on els i les participants aprenen mentre es diverteixen sota el control i la supervisió de professionals de l'educació i del temps lliure.

Alaquàs posseeix una xarxa de ludoteques composta per quatre ludoteques instal·lades als col·legis Vila d'Alaquàs, Sanchis Almiñano, González Gallarza i Bonavista. Els horaris de les ludoteques són els següents: el primer torn dilluns i dimecres de 17:30 h a 19:30 h i divendres de 17:30 a 20 hores; i el segon torn, dimarts i dijous de 17:30 a 19:30 h i dissabte d'11 a 13:30 hores.